The North Face

The North Face – ochiq havoda oʻtkaziladigan mashgʻulotlar va sport mashgʻulotlariga moʻljallangan mahsulotlar ishlab chiqaruvchi Amerika kompaniyasi. The North Face kompaniyasi ustki kiyimlar, poyabzallar va shu kabi tovarlar ishlab chiqaradi. Kompaniya logotipiga 1966-yilda asos solingan. 1990-yillarning oxiriga kelib, kompaniya mahsulot ishlab chiqarish sohasini kengaytirib, faqatgina sportchilar uchun emas, balki kundalik turmush tarzida koʻcha-koʻyda kiyib yurish uchun ham moʻljallangan mahsulotlar yaratishga eʼtiborini qaratdi. 2000-yillardan boshlab logotip ostida koʻcha uslubidagi kiyimlar ishlab chiqarish ham yoʻlga qoʻyildi. 2000-yilda esa ushbu kompaniya VF korporatsiyasi tomonidan 25.4 million AQSh dollariga sotib olingan.

 Tarixi 
The North Face kompaniyasiga 1966-yilda San Franciscoda Douglas Tompkins va uning rafiqasi Susie Tompkins tomonidan alpinistlar uchun togʻga chiqishda foydalaniladigan mahsulotlar ishlab chiqarish maqsadida chakana savdo doʻkoni sifatida asos solingan. Oradan ikki yil oʻtib, kompaniya Kenneth „Hap“ Klopp tomonidan 50 000 dollarga sotib olingan.

The North Face kompaniyasi logotipi Yosemit National Parkda joylashgan Half Dome chizmasidan ilhomlanib yaratilgan.

2000-yilda The North Face kompaniyasi VF Corporation tomonidan 25,4 million AQSh dollariga sotib olingan va kompaniyaga toʻliq egalik qilish huquqiga ega boʻlgan.

Kompaniya shtab-kvartirasi dastab Kaliforniyaning Alameda shahrida joylashgan. 2020-yilda kompaniyaning bosh manzilgohi Kolorado shtatining Denver shahriga koʻchirilgan.

 Moda 
2005-yilda Marylandning Prince George okrugida The North Face brendi liboslarini kiyib yuruvchi kishilar oʻgʻrilik nishoniga aylanishgan. Shunga oʻxshash holat 2010-yillar boshida Janubiy Koreyada ham kuzatilgan. U yerda North Face kiyimlari yuqori mavqe ramziga aylangan edi, natijada brend kiyimlarini kiygan bolalar mazax qilingan yoki ularning kiyimlari oʻgʻirlab ketilgan[3].

 Bahslar 

 South Butt 
2008-yil dekabr oyida The North Face kompaniyasi Amerika Qoʻshma Shtatlarining Missuri shtatining Sharqiy okrugi AQSH okrug sudiga daʼvo arizai bilan murojaat qildi. Daʼvo The South Butt kompaniyasiga, uning asoschisi James A. Winkelmann Jr.ga va kompaniyaning marketing va ishlab chiqarishi bilan shugʻullangan tashkilotga qarshi qaratilgan edi. The North Face savdo belgisi huquqlarining buzilganligini taʼkidlab, suddan buning oldini olish choralari koʻrilishini soʻradi. Sud mazkur ish boʻyicha meditatsiya oʻtkazishni buyurganidan keyin tomonlar 2010-yil 1-aprel kuni yopiq kelishuv bitimiga erishdilar. Biroq 2012-yil oktyabr oyida Winkelmann sudda oʻzi va otasi The North Face bilan tuzilgan kelishuv bitimini buzganini tan oldi va 65 000 AQSh dollari toʻlashga rozilik berdi. Ushbu miqdor, kelishuvga rioya qilingan har bir oy uchun 1000 dollarga kamaytirilishi belgilandi.

 Vikipediya tahrirlari 
2019-yilning may oyida Braziliya The North Face marketing agentligi Leo Burnett Tailor Made Wikipedia sahifalaridagi mashhur mashhur ochiq havodagi manzillar suratlarini yashirincha almashtirganini maʼlum qildi. Ushbu suratlarda The North Face brendi kiyimlarini kiygan odamlar tasviri boʻlib, bundan maqsad qidiruv tizimida ushbu brend mahsulotlarini koʻproq koʻrinadigan qilish boʻlgan. Bu harakat ommaviy axborot vositalarida keng yoritilib, Wikimedia Foundation tomonidan tanqid qilinishi ortidan The North Face buning uchun uzr soʻradi va joylashtirilgan mahsulot suratlari olib tashlandi.

 Hisob maʼlumotlarini toʻldirish hujumi 
2022-yil 26-iyulda The North Face veb-saytiga qarshi akkauntlarga hujum boshlangan. Biroq vebsayt maʼmurlari 11-avgust kuni bir „gʻayrioddiy faoliyat“ni aniqlagan va bu ishlarni 19-avgustga qadar toʻxtatishga muvaffaq boʻlishgan. Ushbu holat natijasida 194 905 nafar mijozning hisobi xavf ostida qolgan.

 Havolalar 
 VF Corporation
 Biography of Hap Klopp, founder of The North Face (archived)
 Manbalar